དེའི་ནང་ནས་གློ་བོ་ནི།ད་ལྟའི་སྨོན་ཐང་རྒྱལ་པོའི་སྡེ་རུ་གཏོགས་པ་རྣམས་དང༌།གཞན་ཡང་རྫར་དང༌།རྫོང༌།ས་དམར།བཀགདང་དཀར་རྫོང༌།གྱི་ལུང་བཅས་རྫོང་ཁག་དེ་རྣམས་སུ་ད་ལྟའང་ཟླ་བ་བཅུ་གཅིག་པའི་ནང་ལ་གནའ་རབས་ཞང་ཞུང་གི་ཤེས་རིག་ཐུན་མོང་མིན་པ་བྱབྱཤོན་བྱབྱཞེས་པའི་གླུ་གར་དཔྱིད་ཀྱི་དགའ་སྟོན་ལ་རྩེན་ཞིང་རོལ་བར་བྱེད་པ་དང༌།ཁོང་ཚོའི་ཡུལ་སྐད་དུའང་ཤོན་ཟེར།དེ་འཁྲབ་པར་བྱེད་པ་ལ་གོས་ཆེན་གྱི་ཕྱུ་བ་གྱོན་དགོས་པ་དང༌།ལག་ལ་ཀོལ་གྲོང་ཐོགས་ཤིང༌།བུད་མེད་རྣམས་ཀྱི་མགོ་རྒྱན་ལ་ཞུ་སླས་ཞེས་པ་གཡུ་དང་གསེར་སོགས་ཀྱིས་བརྒྱན་པ་དང༌།སྐེ་ལ་སུམ་ཅུ་ཞེས་པ་བྱུ་རུ་དང༌།མུ་ཏིགགསེར་སོགས་ཀྱི་ཕྲ་རྒྱན་ཅན་དང༌།ལུས་ལ་ཁྲབ་མང་བྱབྱབཅས་དེ་དག་མེད་ན་ཤོན་གྱི་གར་རྩེའི་ནང་ཞུགས་མི་ཆོག་པའི་ཁྲིམས་གཞི་ཡང་ཡོད།